# data[].attributes.headline
כיתה וירטואלית

# data[].attributes.subject
כיתה וירטואלית

# data[].attributes.body
כיתה וירטואלית -מפגש כיתה וירטואלי (מפגש סינכרוני) הוא מרחב וידאו המאפשר למשתתפים בו, מורים ותלמידים, לדבר, לשמוע ולראות אחד את השני.

המרחב מאפשר למורים ולתלמידים לקיים פעילויות חברתיות ורגשיות, לשוחח, לשחק, לשתף במחשבות ורגשות, גדולות או קטנות.
כמו כן, המרחב מאפשר למורים לקיים שיעור, תוך כתיבה על לוח מקוון, הצגת מידע ומתן משימות למידה. התלמידים יכולים להצביע, לקבל רשות דיבור ולהשתתף דיון.

# data[].attributes.headline
ספרי לימוד דיגיטאליים

# data[].attributes.subject
ספרי לימוד דיגיטאליים

# data[].attributes.body
הוראה בעזרת תוכן דיגיטלי בכלל, ובעזרת ספרי לימוד דיגיטליים בפרט, מתאימה גם לשגרה וגם לזמנים של למידה מרחוק. חשוב לבחור ספרים ותכנים דיגיטליים המתאימים לצרכיכם.ספרים דיגיטליים מאופיינים ביכולת לייצג מידע במגוון מדיות (טקסט, תמונה, סרטון, יישומון ועוד), ובקיום סביבה אינטראקטיבית המאפשרת משוב והערכה. ניתן להשתמש בהם להוראה במצב מקוון ובלתי מקוון.

# data[].attributes.headline
אוריינות דיגיטלית

# data[].attributes.subject
אוריינות דיגיטלית

# data[].attributes.body
אוריינות דיגיטלית (Digital literacy) היא סוג של אוריינות מדיה המתמקדת ביכולת להבין את סביבת המחשב והאינטרנט. מייצגת מגוון מיומנויות טכניות, קוגניטיביות וסוציולוגיות לביצוע מטלות ולפתרון בעיות בסביבות דיגיטליות. האוריינות הדיגיטלית כוללת את היכולת לעבוד באופן יעיל עם תוכנות מחשב שונות, גלישה באמצעות דפדפן ועוד.

אדם בעל אוריינות דיגיטלית הוא אדם עם: ידע אודות העקרונות הבסיסיים של מחשבים; מיומנויות בשימוש ברשתות מחשבים; יכולת לקחת חלק בקהילות מקוונות ורשתות חברתיות תוך הקפדה על כללי התנהגות; כישורי חשיבה ביקורתית; יכולת למצוא, ללכוד, להעריך ולהבין מידע שהועלה על ידי טכנולוגיה דיגיטלית.

אוריינות דיגיטלית נחשבת למיומנות הישרדות בעידן המידע, משום שהיא פותחת "דלתות דיגיטליות" לעולם הידע אשר מתחדש לנגד עינינו מדי יום ביומו. מהפכת המידע הדיגיטלי אומנם נושאת עימה כוח להיטיב ולהועיל, אך יש בה גם כוח להזיק ולהשחית. האוריינות הדיגיטלית יכולה לאפשר לאדם לנצל באופן יעיל את יתרונות הטכנולוגיה באופן בטוח, תוך הישמרות מפני סכנות אפשריות.

בעוד סביבת האינטרנט הולכת ומתפתחת, עולה הצורך באוריינות דיגיטלית, כדי לעבוד כראוי בסביבות דיגיטליות, להעריך נתונים ומידע, ולכתוב בצורה אפקטיבית ומשמעותית.

# data[].attributes.headline
מיומנויות המאה ה-21

# data[].attributes.subject
מיומנויות המאה ה-21

# data[].attributes.body
מיומנויות המאה ה-21 מגדירות את הכישורים שמערכת החינוך בישראל רוצה להקנות לבוגריה לצורך פיתוח רמת התעסוקתיות ועידוד השתלבות מיטבית בחברה ובעולם העבודה של המאה ה-21 כפי שצריכים להיראות על פי תפיסתם של מנהלי מערכת זו, לאור ההתפתחויות הרבות בטכנולוגית מידע ותקשורת.
טכנולוגיות המידע והתקשורת מציפות את העולם במידע רב. באמצעות האינטרנט מידע זה נגיש לכול וזמין בכל עת. הוא פתוח, חשוף אך גם פרוץ ובלתי מבוקר. אחד היעדים שהוגדרו חשובים של מערכת החינוך הוא להכשיר את התלמידים לחיים בחברה תקשורתית ועתירת מידע, כך שיוכלו להפיק תועלת מן המידע הנגיש להם באופן בטוח. כמו כן, התוכנית חותרת לפתח אצל התלמידים יכולות יזמות, אינטגרציית ידע ויצירתיות באמצעות הכלים הדיגיטליים החדשניים.